b'\n_START_ARTICLE_\nDanishmend\n_START_PARAGRAPH_\nDanishmend var et tyrkisk dynasti som herskede i det nord-centrale og \xc3\xb8stlige Anatolien i det 11. og 12. \xc3\xa5rhundrede. Det var oprindelig centreret omkring Sivas, Tokat og Niksar, men strakte sig s\xc3\xa5 langt vest p\xc3\xa5 som Ankara og Kastamonu i en periode og s\xc3\xa5 langt mod syd som Malatya, som de erobrede i 1103. Tidligt i det 12. \xc3\xa5rhundrede var danishmenderne rivaler af seldsjukkenes Rum-sultanat, som kontrollerede en stor del af omr\xc3\xa5derne omkring danishmendernes landomr\xc3\xa5der. De havde ogs\xc3\xa5 omfattende kampe med korsfarerne.\n_START_SECTION_\nGrundl\xc3\xa6ggeren\n_START_PARAGRAPH_\nDynastiet blev grundlagt af Danishmend Gazi, som der ikke findes meget historiske information om, og det der findes, er nedskrevet l\xc3\xa6nge efter hans d\xc3\xb8d._NEWLINE_Hans titel eller navn, D\xc4\x81nishmand eller mere pr\xc3\xa6cist D\xc4\x81neshmand (persisk: \xd8\xaf\xd8\xa7\xd9\x86\xd8\xb4\xd9\x85\xd9\x86\xd8\xaf), betyder "l\xc3\xa6rd mand". Danishmenddynastiets ledere havde fra 1134 ogs\xc3\xa5 titlen malik (kongen) som de fik i anerkendelse af deres milit\xc3\xa6re successer af abbaside-kalifen Al-Mustarshid, selv om danishmendernes beyer (emirer) f\xc3\xb8r 1134 ogs\xc3\xa5 efterf\xc3\xb8lgende kan omtales som malik. Danishmend Gazi selv blev ogs\xc3\xa5 kaldt "Danishmend Taylu".\n_START_SECTION_\nDynastiet\n_START_PARAGRAPH_\nDanishmenderne bosatte sig i Anatolien efter slaget ved Manzikert i 1071 hvor seldsjukkerne besejrede det \xc3\x98stromerske rige og erobrede det meste af Anatolien. Gazi drog fordel af dynastiske stridigheder blandt seldsjukkene efter at sultan Suleyman 1. af Rum d\xc3\xb8de i 1086 til at grundl\xc3\xa6gge sit eget dynasti i det centrale Anatolien. Hovedstaden var formentlig Amasya i begyndelsen._NEWLINE_Gazis s\xc3\xb8n, emir Gazi G\xc3\xbcm\xc3\xbcshtigin, tog i 1100 Bohemond 1. af Antiokia til fange, og Bohemond forblev i fangenskab indtil 1103. En alliance mellem seldsjukkene og danishmenderne besejrede korstoget i 1101. Danishmenderne hjalp Mesud I til at blive seldsjukkisk sultan i 1116._NEWLINE_Bohemond 2. af Antiokia blev i 1130 dr\xc3\xa6bt i et slag mod Gazi G\xc3\xbcm\xc3\xbcshtigin efter at v\xc3\xa6re kommet det armenske konged\xc3\xb8mme Kilikia som G\xc3\xbcm\xc3\xbcshtigin havde invaderet, til unds\xc3\xa6tning. G\xc3\xbcm\xc3\xbcshtigin d\xc3\xb8de i 1134, og hans s\xc3\xb8n og etterf\xc3\xb8lger Mehmed havde ikke farens og bedstefaderens kamp\xc3\xa5nd. Han regner for at v\xc3\xa6re grundl\xc3\xa6gger af Kayseri som tyrkisk by, til trods for hans relativt korte regeringstid._NEWLINE_Da Mehmed d\xc3\xb8de i 1142, blev danishmendernes landomr\xc3\xa5der delt mellem hans to br\xc3\xb8dre, Melik Yaghibasan som beholdt titlen "melik" og herskede i Sivas, og Ayn el-Devle som herskede i Malatya._NEWLINE_Seldsjukkernes sultan, Kilij Arslan II, angreb i 1155 Melik Yaghibasan som s\xc3\xb8gte hj\xc3\xa6lp hos Nur ad-Din, zengidernes emir i Mosul. Men da Nur ad-Din d\xc3\xb8de i 1174 blev Sivas landomr\xc3\xa5der indlemmet i sultanatet. Fire \xc3\xa5r senere blev danishmenderne i Malatya besejret og ogs\xc3\xa5 indlemmet, hvilket blev enden p\xc3\xa5 danishmendernes styre.\n_START_SECTION_\nDanishmenderne i folkelitteraturen\n_START_PARAGRAPH_\nDanishmend Gazi er den centrale figur i et romantisk epos, Danishmendn\xc3\xa2me, hvor han fejlagtigt identificeres som en arabisk kriger, Sidi Battal Gazi, som levde i det 8. \xc3\xa5rhundrede. Deres bedrifter er flettet sammen._NEWLINE_N\xc3\xa6sten alle danishmendernes herskere blev en del af traditionen i tyrkisk folkelitteratur, hvor de alle omtales som "Melik Gazi". Derfor er der "Melik Gazis grav" i byerne Niksar, B\xc3\xbcnyan, K\xc4\xb1r\xc5\x9fehir, langs Zamant\xc4\xb1-floden n\xc3\xa6r borgen af samme navn (Zamant\xc4\xb1) og andre steder i Anatolien. Mange af disse er meget bes\xc3\xb8gte templer og tilh\xc3\xb8rer forskellige danishmend-herskere. Melikgazi er ogs\xc3\xa5 navnet p\xc3\xa5 et af de dentrale distrikter i byen Kayseri. Samme navnef\xc3\xa6llesskab kan ogs\xc3\xa5 g\xc3\xa6lde andre af de bygninger, som danishmenderne byggede.'